## Pravilnik o dopunama Pravilnika o popisu postojećih aktivnih tvari dopuštenih u biocidnim pripravcima

### NN 28/2009 (4.3.2009.), Pravilnik o dopunama Pravilnika o popisu postojećih aktivnih tvari dopuštenih u biocidnim pripravcima

MINISTARSTVO ZDRAVSTVA I SOCIJALNE SKRBI

624

Na temelju članka 7. stavka 2. Zakona o biocidnim pripravcima (»Narodne novine«, br. 63/07 i 35/08) ministar zdravstva i socijalne skrbi donosi

PRAVILNIK

O DOPUNAMA PRAVILNIKA O POPISU POSTOJEĆIH AKTIVNIH TVARI DOPUŠTENIH U BIOCIDNIM PRIPRAVCIMA

Članak 1.

U Pravilniku o popisu postojećih aktivnih tvari dopuštenih u biocidnim pripravcima («Narodne novine», br. 90/08) u Prilogu I. iza rednog broja 5. dodaju se redni brojevi 6., 7., 8., 9., 10., 11., 12. i 13. koji glase:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Br | Uobičajeni naziv | IUPAC naziv  Identifikacijski broj | Minimalna čistoća | Datum uvrštenja | Rok za usklađivanje | Prestanak uvrštenja | Vrsta pripravka | Posebne odredbe \* |
| 6. | Ugljični dioksid | Ugljični dioksid  EC.br.: 204-696-9  CAS br.: 124-38-9 | 990 ml/l | 1. studenoga 2009. | 31. listopada 2011. | 31. listopada 2019. | 14 | Kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, mora se procijeniti koje bi osobe mogle biti izložene pripravku te scenarije uporabe ili izloženosti koji nisu koji nisu bili ocijenjeni u procesu procjene rizika u EU |
| 7. | Tiametoksam | Tiametoksam  EC.br.: 428-650-4  CAS br.: 153719-23-4 | 980 g/kg | 1. srpnja 2010. | 30. lipnja 2012. | 30. lipnja  2020. | 8 | Ministarstvo će odobriti stavljanje sredstva na tržište pod sljedećim uvjetima:  Uzimajući u obzir pretpostavke nastale tijekom procjene rizika, pripravak odobren za industrijsku i/ili profesionalnu uporabu mora se koristiti uz uporabu odgovarajućih osobnih zaštitnih sredstava.  Uzimajući u obzir utvrđeni rizik za tlo i vodu potrebno je u svrhu njihove zaštite poduzeti odgovarajuće mjere za smanjivanje rizika.  Potrebno je posebno na deklaraciji i/ili Sigurnosno-tehničkom listu pripravaka koji su odobreni za industrijsku uporabu, navesti da je svježe obrađeno drvo nakon obrade potrebno čuvati ispod krova ili na nepropusnoj podlozi da bi se spriječilo neposredno otjecanje pripravka u tlo ili vodu i da se omogući njihovo prikupljanje za ponovnu uporabu ili odlaganje.  Nije dopuštena uporaba pripravka za obradu drveta na otvorenom ili na drvetu koje će biti pod utjecajem vremena, osim ako se ne dostave podaci koji dokazuju da pripravak ispunjava jedinstvena načela za ocjenjivanje biocidnih pripravaka primjenom odgovarajućih mjera za smanjenje rizika. |
| 8. | Propikonazol | 1[[2 (2,4 – diklorfenil)-4-propil-1,3-dioksolan-2-il]metil]-1H-1,2,4-triazol  EC.br.: 262-104-4  CAS br.: 60207-90-1 | 930 g/kg | 1. travnja 2010. | 31. ožujka 2012. | 31. ožujka  2020. | 8 | Ministarstvo će odobriti stavljanje pripravka na tržište pod sljedećim uvjetima:  Uzimajući u obzir pretpostavke nastale tijekom procjene rizika, pripravak odobren za industrijsku i/ili profesionalnu uporabu mora se koristiti uz uporabu odgovarajućih osobnih zaštitnih sredstava, osim ako u zahtjevu za izdavanje odobrenja nije dokazano da se rizik za industrijske i/ili profesionalne korisnike može smanjiti na prihvatljivu razinu s drugim sredstvima.  Uzimajući u obzir utvrđeni rizik za tlo i vodu potrebno je u svrhu njihove zaštite poduzeti odgovarajuće mjere za smanjivanje rizika.  Potrebno je posebno na deklaraciji i/ili Sigurnosno-tehničkom listu pripravaka koji su odobreni za industrijsku uporabu, navesti da je svježe obrađeno drvo nakon obrade potrebno čuvati ispod krova ili na nepropusnoj podlozi da bi se spriječilo neposredno otjecanje pripravka u tlo ili vodu i da se omogući njihovo prikupljanje za ponovnu uporabu ili odlaganje.  Nije dopuštena uporaba pripravka za obradu drveta na otvorenom ili na drvetu koje će biti pod utjecajem vremena, osim ako se ne dostave podaci koji dokazuju da pripravak ispunjava jedinstvena načela za ocjenjivanje biocidnih pripravaka primjenom odgovarajućih mjera za smanjenje rizika. |
| 9. | IPBC | 3-iodo-2-propinilbutil  karbamat  EC.br.:259-627-5  CAS br.:55406-53-6 | 980 g/kg | 1. srpnja 2010. | 30. lipnja 2012. | 30. lipnja  2020. | 8 | Ministarstvo će odobriti stavljanje pripravka na tržište pod sljedećim uvjetima:  Uzimajući u obzir pretpostavke nastale tijekom procjene rizika, pripravak odobren za industrijsku i/ili profesionalnu uporabu mora se koristiti uz uporabu odgovarajućih osobnih zaštitnih sredstava, osim ako u zahtjevu za izdavanje odobrenja nije dokazano da se rizik za industrijske i/ili profesionalne korisnike može smanjiti na prihvatljivu razinu s drugim sredstvima.  Uzimajući u obzir utvrđeni rizik za tlo i vodu potrebno je u svrhu njihove zaštite poduzeti odgovarajuće mjere za smanjivanje rizika.  Potrebno je posebno na deklaraciji i/ili Sigurnosno-tehničkom listu pripravaka koji su odobreni za industrijsku uporabu, navesti da je svježe obrađeno drvo nakon obrade potrebno čuvati ispod krova ili na nepropusnoj podlozi da bi se spriječilo neposredno otjecanje pripravka u tlo ili vodu i da se omogući njihovo prikupljanje za ponovnu uporabu ili odlaganje. |
| 10. | K-HDO | Ugljični dioksid  EC.br.: ne postoji  CAS br.: 66603-10-9  (Ovaj unos uključuje također hidratne oblike K-HDO) | 977g/kg | 1. srpnja 2010. | 30. lipnja 2012. | 30. lipnja  2020. | 8 | Kada je to za određeni pripravak potrebno, kod ocjenjivanja zahtjeva za odobrenje sredstva, u skladu s jedinstvenim načelima za ocjenjivanje biocidnih pripravaka, mora se procijeniti koje bi osobe mogle biti izložene pripravku te scenarije uporabe ili izloženosti koji nisu koji nisu bili ocijenjeni u procesu procjene rizika u EU.  Ministarstvo će odobriti stavljanje pripravka na tržište pod sljedećim uvjetima:  1) Zbog mogućeg rizika za okoliš i radnike pripravci se u skladu s jedinstvenim načelima za ocjenjivanje biocidnih pripravaka ne smiju rabiti drugdje osim u industrijskim, u potpunosti automatiziranim, zatvorenim sustavima, osim ako u zahtjevu nije dokazano da se rizik može smanjiti na prihvatljivu razinu.  2) Uzimajući u obzir procjenu rizika, pripravke je potrebno rabiti uz odgovarajuću osobnu zaštitnu opremu, osim ako u zahtjevu za izdavanje odobrenja nije dokazano da je rizik za korisnike moguće smanjiti na prihvatljivu razinu s drugim sredstvima.  3) Zbog utvrđenog rizika za malu djecu, pripravke nije dopušteno rabiti za obradu drva koje bi moglo doći u neposredan dodir s malom djecom. |
| 11. | Difenakum | 3-(3-bifenil-4-il-1, 2, 3, 4-tetrahidro-1-naftil)-4-hidroksikumarin  EC.br.:259-978-4  CAS br.: 56073-07-5 | 960g/kg | 1. travnja 2010. | 31. ožujka 2012. | 31. ožujka  2015. | 14 | Zbog svojstava aktivne tvari, koja je potencijalno postojana, bioakumulativna i otrovna ili vrlo postojana i vrlo bioakumulativna potrebno je prije ponovnog uvrštavanja izraditi usporednu procjenu rizika u skladu s člankom 9. Zakona o biocidnim pripravcima.  Ministarstvo će odobriti stavljanje pripravka na tržište pod sljedećim uvjetima:  1. Koncentracija aktivne tvari u pripravku ne prelazi 75 mg/kg, odobrenje se izdaje samo za pripravke spremne za uporabu.  2. Pripravci sadrže odvraćajuće sredstvo i po potrebi boju.  3. Ne smije se koristiti za posipanje rupa i staza.  4. Primarna i sekundarna izloženost ljudi, neciljnih životinja i okoliša smanjuje se uzimajući u obzir i primjenjujući sve potrebne i raspoložive mjere za smanjenje rizika. One između ostaloga uključuju ograničavanje pripravka za profesionalnu uporabu, određivanje najveće veličine pakiranja i propisivanje obveze uporabe mamaca, zaštićenih od neovlaštenog dohvata. |
| 12. | Tiabendazol | 2-tiazol-4-il-1H- benzoimidazol  EC.br.:205-725-8  CAS br.: 148-79-8 | 985 g/kg | 1. srpnja 2010. | 30. lipnja 2012. | 30. lipnja 2020. | 8 | Ministarstvo će odobriti stavljanje pripravka na tržište pod sljedećim uvjetima:  Uzimajući u obzir procjenu rizika potrebno je pripravke s odobrenjem za industrijsku i/ili profesionalnu uporabu između izvođenja postupka dvojnog vakuuma i potapanja rabiti odgovarajuću osobnu zaštitnu opremu, osim ako u zahtjevu nije dokazano da se rizik za industrijske i/ili profesionalne korisnike može smanjiti na prihvatljivu razinu.  Uzimajući u obzir utvrđeni rizik za tlo i vodu potrebno je u svrhu njihove zaštite poduzeti odgovarajuće mjere za smanjivanje rizika.  Potrebno je posebno na deklaraciji i/ili Sigurnosno-tehničkom listu pripravaka koji su odobreni za industrijsku uporabu, navesti da je svježe obrađeno drvo nakon obrade potrebno čuvati ispod krova ili na nepropusnoj podlozi da bi se spriječilo neposredno otjecanje pripravka u tlo ili vodu i da se omogući njihovo prikupljanje za ponovnu uporabu ili odlaganje.  Nije dopuštena uporaba pripravka za obradu drveta na otvorenom ili na drvetu koje će biti pod utjecajem vremena, osim ako se ne dostave podaci koji dokazuju da pripravak ispunjava jedinstvena načela za ocjenjivanje biocidnih pripravaka primjenom odgovarajućih mjera za smanjenje rizika. |
| 13. | Tebukonazol | 1-(4-klorofenil)-4,4-dimetil-3-(1,2,4-triazol-1-ilmetil)pentan-3-ol/  EC. Br. 403-640-2  CAS br.107534-96-3 | 950 g/kg | 1. travnja 2010. | 31. ožujka 2012. | 31. ožujka 2020. | 8 | Ministarstvo će odobriti stavljanje pripravka na tržište pod sljedećim uvjetima:  Uzimajući u obzir utvrđeni rizik za tlo i vodu potrebno je u svrhu njihove zaštite poduzeti odgovarajuće mjere za smanjivanje rizika. Potrebno je posebno na deklaraciji i/ili Sigurnosno-tehničkom listu pripravaka koji su odobreni za industrijsku uporabu, navesti da je svježe obrađeno drvo nakon obrade potrebno čuvati ispod krova ili na nepropusnoj podlozi da bi se spriječilo neposredno otjecanje pripravka u tlo ili vodu i da se omogući njihovo prikupljanje za ponovnu uporabu ili odlaganje.  Nije dopuštena uporaba pripravka za obradu drveta na otvorenom ili na drvetu koje će biti u kontaktu s vodom, osim ako se ne dostave podaci koji dokazuju da pripravak ispunjava  jedinstvena načela za ocjenjivanje biocidnih pripravaka primjenom odgovarajućih mjera za smanjenje rizika. |

\* U svrhu provedbe jedinstvenih načela za ocjenjivanje biocidnih pripravaka, sadržaj i zaključci izvještaja o procjeni rizika dostupni su na službenim internetskim stranicama Europske komisije: http://ec.europa.eu/comm/environment/biocides/index.htm

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/09-04/07

Urbroj: 534-07-09-1

Zagreb, 12. veljače 2009.

Ministar
mr. Darko Milinović, dr. med., v. r.

Pravilnik, NN 28/2009-624